አዲሱ ጠቅላይ ሚኒስትር ዶክተር አብይ አህመድ የመጀመሪያ የስራ ጉብኝታቸውን በሱማሌ ክልል ጀመሩ
አዲሱ ጠቅላይ ሚኒስትር ዶክተር አብይ አህመድ የመጀመሪያ የስራ ጉብኝታቸውን በሱማሌ ክልል ጀመሩ።ጠቅላይ ሚኒስትሩ ጅግጅጋ አውሮፕላን ጣቢያ ሲደርሱ በርካታ ህዝብ ደማቅ አቀባበል ያደረገላቸው ሲሆን፤ በዚያውም ለጠቅላይ ሚኒስትሩ መልካም የስራ ዘመን እንዲሆንላቸው ያላቸውን ምኞት ገልጸውላቸዋል።በአቀባበሉም በርካታ የጅግጅጋ ነዋሪዎች ልዑካን ቡድኑን ግራና ቀኝ ሆነው አጅበዋቸዋል።በጠቅላይ ሚኒስትሩ የመጀመሪያ የስራ ጉብኝት ምክትል ጠቅላይ ሚኒስትር ደመቀ መኮንን እና  የኢህአዴግ ጽህፈት ቤት ኃላፊው አቶ ሽፈራው ሽጉጤን ጨምሮ በርካታ የመንግስት ከፍተኛ አመራር ያካተተ የልዑካን ቡድን አባላት ተገኝተዋል።ጠቅላይ ሚኒስትሩ በመጀመሪያ የስራ ጉብኝታቸው በክልሉ የተከናወኑትን የመሰረተ ልማት ስራዎችን ይጎበኛሉ፤ ከህዝቡ ጋርም ውይይት ያደርጋሉ።በውይይቱም ከህብረተሰቡ ለሚነሱ ጥያቄዎች ምላሽ ይሰጣሉ ተብሎ ይጠበቃል።       